VSE NAŠE PRAVLJICE

Vse naše pravljice s papirja nam bežijo,

junaki njihovi med nami živijo.

Vse naše pravljice zaklepamo v svet zase,

na vratih piše le:"Ni vhoda za odrasle."

Pustite nam ta svet,

nedolžen in drugačen,

naj vsak ki vanj je ujet,

bo pristen, ne popačen.

Vse naše pravljice, so naše prve želje,

kdor ne sanja več naj ne zahaja vanje.

Vse naše pravljice so stvarnost, ne prividi,

kdor sam ni del tega, ne sliši in ne vidi.

Pustite nam ta svet,

nedolžen in drugačen,

naj vsak ki vanj je ujet,

bo pristen, ne popačen.